L-Istitut tal-Ġurnalisti Maltin (IĠM) ikkundanna t-theddid li sar fil-konfront ta' Manuel Delia u qal li l-ġurnalisti għandhom id-dritt li jiżguraw li huma u l-familji tagħhom ikunu siguri. L-IĠM qal dan fi stqarrija b'rabta mal-aħbar tal-Erbgħa filgħaxija, li l-blogger Manuel Delia stqarr li se jitlaq minn Malta "minħabba theddid mingħand persuni li kienu involuti fl-assassinju tal-ġurnalista Daphne Caruana Galizia". Illum: Manuel Delia se jitlaq minn Malta minħabba theddid L-Istitut ħeġġeġ lill-Pulizija biex tinvestiga t-theddid li qed jirċievi Delia u talab lill-Prim Ministru Robert Abela biex pubblikament jikkundanna dan l-aġir. "Mhu kompitu ta' ħadd li jiġġudika jekk din il-biża' hijiex ġustifikata jew le. L-assassinju ta' Daphne Caruana Galizia ttrawmatizza l-industrija tal-midja f'Malta u l-ġurnalisti jaħdmu kuljum bl-għarfien li hemm nies li lesti joqtluhom," saħaq l-IĠM. L-Istitut tal-Ġurnalisti qal li minkejja li x-xogħol tal-ġurnalisti għandu jkun suġġett għall-kritika u skrutinju, hemm linji ta' diċenza bażika umana li qatt m'għandhom jinqabżu. "Jekk l-ambjent tax-xogħol tal-ġurnalisti jkun tossiku u perikoluż, iktar jiżdied ir-riskju li l-ġurnalisti jiddeċiedu li jitilqu mill-professjoni. Fl-aħħar mill-aħħar, il-vittma vera tkun is-soċjetà Maltija għax id-dritt għall-informazzjoni jkun imxekkel," wissa l-Istitut. " Pajjiż mifni bil-biża' u l-mib egħda" – ADPD Iċ-Chairperson tal-ADPD Carmel Cacopardo stqarr li l-mibegħda fis-soċjetà Maltija għandha għeruq fondi kif jidher fuq il-midja soċjali u fl-ambjent politiku. Il-partit esprima solidarjetà ma' Manuel Delia u qal li kważi erba' snin wara li nqatlet Caruana Galizia, għad hemm min hu konvint li jista' jagħmel li jrid u jhedded lil min irid. "Il-forzi tal-ordni jidher li qishom mhux hawn u ma jinħassux. Dan il-pajjiż marid sew," saħaq l-ADPD. "Il-Gvern baqa' jinjora r-rakkomandazzjonijiet tat-tliet Imħallfin" – Grech Għaddew ftit iktar minn xahrejn minn meta tliet imħallfin sabu lill-Istat ħati li ppermetta li tinħoloq kultura ta'… Posted by Bernard Grech on Thursday, September 23, 2021 Il-Kap tal-Partit Nazzjonalista Bernard Grech qal li l-Gvern Laburista qed ikompli jinjora r-rakkomandazzjonijiet tat-tliet Imħallfin li sabu l-Istat ħati għall-kultura ta' impunità li wasslet biex tinqatel ġurnalista. "Illum, ġurnalist ieħor iddeċieda li jħalli pajjiżna biex jipproteġi lilu nnifsu. Għaliex il-Prim Ministru Abela qed jonqos milli jipproteġi l-ġurnalisti tagħna? Min qed jiggwadanja jekk l-affarijiet jibqgħu kif inhuma?," irrimarka Grech. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614d6517d60d0_rand.td-a-rec-img{text-align:left}.td_uid_3_614d6517d60d0_rand.td-a-rec-img img{margin:0 auto 0 0}